title: 2013/572/EU: Az Európai Parlament határozata ( 2013. április 17. ) az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/216

         AZ EURÓPAI PARLAMENT HATÁROZATA
   (2013. április 17.)
   az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/572/EU)
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Környezetvédelmi Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0070/2013),

               1.

               mentesítést ad az Európai Környezetvédelmi Ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 80. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 126., 2009.5.21., 13. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Környezetvédelmi Ügynökség 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Környezetvédelmi Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0070/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Környezetvédelmi Ügynökség (a továbbiakban: az ügynökség) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel az ügynökség 2011-es pénzügyi évre szóló költségvetése 62,2 millió EUR volt;

                  C.

                  mivel az Európai Csalás Elleni Hivatal (OLAF) belső vizsgálatot indított az ügynökséggel kapcsolatban;

         Költségvetési és pénzgazdálkodás

                  1.

                  a végleges éves beszámoló alapján nyugtázza, hogy a Bizottság ügynökségnek nyújtott támogatása 2011-ben 35 445 155,69 EUR-t tett ki, szemben a 2010. évi 34 674 450,58 EUR-val, és hogy a teljes bevétel 44 447 489,45 EUR volt (2010-ben 45 550 051,50 EUR); elégedettségének ad hangot, amiért a 134 rendelkezésre álló álláshelyből 132 betöltött volt és megjegyzi, hogy 2011 végéig 82 szerződéses alkalmazottat és kirendelt nemzeti szakértőt alkalmaztak;

                  2.

                  a Számvevőszék jelentése alapján tudomásul veszi, hogy az ügynökség 6 061 EUR-t folyósított egy nemzetközi környezetvédelmi szervezet számára, az ügynökség munkatársainak a szervezet által 2011 februárjában és májusában szervezett expedíción való részvételére vonatkozóan; megjegyzi, hogy az expedíciókkal kapcsolatban közbeszerzési eljárás nem történt, és azokra vonatkozóan szerződést sem kötöttek; tudomásul veszi, hogy a 11 625 EUR összegű utazási költségeket az ügynökség viselte; tudomásul veszi a Számvevőszék megállapítását, amely szerint az ügynökség ügyvezető igazgatója 2011 áprilisáig a szóban forgó nemzetközi környezetvédelmi szervezet kuratóriumi tagja volt, ami összeférhetetlenséget jelenthet;

                  3.

                  nyugtázza, hogy az ügyvezető igazgató, miután a Számvevőszék 2011 áprilisában tájékoztatta a lehetséges összeférhetetlenségről, lemondott a másik szervezeten belüli kuratóriumi tagságáról;

         Közbeszerzés

                  4.

                  további tájékoztatást kapott az ügynökség és az Ace&Ace nevű, koppenhágai székhelyű dán videofilmgyártó vállalat között fennálló szerződéses kapcsolatokról; megjegyzi, hogy az ügynökség 2011-ben nyílt pályázati eljárást követően videofilmgyártásra irányuló szerződést ítélt oda az Ace&Ace számára (EEA/COM/10/001 – 5. tétel), 1 000 000 EUR-s költségvetési plafonnal; hangsúlyozza, hogy az odaítélési kritériumok nagymértékben különböztek a korábbi, videofilmgyártásra irányuló pályázati felhívás (EEA/CCA/07/001 – 1. tétel) feltételeitől, és olyan leszűkített kritériumokat foglaltak magukban, mint a „szerkesztési szolgáltatásokhoz való hozzáférés az Európai Környezetvédelmi Ügynökség közelében”; tudomásul veszi az ügyvezető igazgató nyilatkozatát (6), amely szerint 16, az ügynökség közelében működő vállalat pályázott, és közülük 15 az összes kritériumnak megfelelt; kézhez kapott az ügynökségtől egy listát az „EEA/COM/10/001” megnevezésű ajánlati felhívás összes ajánlattevőjének nevével és címével;

                  5.

                  megjegyzi, hogy nyílt pályázati felhívást követően 2007-ben keretszerződést ítéltek oda a londoni székhelyű N1 Creative számára, amely bizonyos szolgáltatásokat az Ace&Ace vállalatnak adott alvállalkozásba; rámutat, hogy már 2007 és 2008 között is két szolgáltatási szerződés jött létre az ügynökség és az Ace&Ace között 101 000 EUR összértékben, közbeszerzési eljárás lefolytatása nélkül, ugyanakkor összhangban a költségvetési rendelet végrehajtási szabályaival (kizárólagos jogok); tudomásul veszi a mentesítésért felelős hatóság számára azzal kapcsolatban eljuttatott részletes információkat, hogy mennyi és milyen típusú projektet hajtott végre a szerződés keretében az N1 Creative, illetve az Ace&Ace;

                  6.

                  az ügynökség ügyvezető igazgatójától (7) értesült arról, hogy az OLAF jelenleg vizsgálja ezeket a videofilmgyártásra irányuló szerződéseket;

         Átláthatóság

                  7.

                  nyugtázza a Számvevőszék megállapítását, amely szerint az ügynökség az elmúlt évek során javította munkaerő-felvételi eljárásainak átláthatóságát; ugyanakkor megjegyzi, hogy a számvevőszéki jelentés még mindig ellentmondást talált az alkalmassági és a kiválasztási kritériumok között a szükséges szakmai tapasztalat hosszát illetően; továbbá rámutat, hogy nem volt bizonyíték arra nézve, hogy az írásbeli vizsga kérdéseit, illetve az elérendő minimális pontszámokat a pályázatok értékelése előtt megállapították volna;

                  8.

                  nyugtázza, hogy az ügynökség már megkezdte a Számvevőszék ajánlásainak végrehajtását;

         Teljesítmény

                  9.

                  hangsúlyozza, hogy a Bizottságnak az ügynökség igazgatótanácsában és elnökségében való részvétel által – a 401/2009/EK rendeletben meghatározott keretek között, és kellően tiszteletben tartva az ügynökség jogi autonómiáját – el kell látnia felügyeleti szerepét; rámutat, hogy az Európai Parlament számára rendszeres tájékoztatást kell nyújtani;

                  10.

                  üdvözli, hogy az ügynökség személyzeti és gazdálkodási tevékenységeit, minőségellenőrzési folyamatait, termékeit és szolgáltatásait, igazgatási és épületekkel kapcsolatos szolgáltatásait az Európai Környezetvédelmi Ügynökség 2009–2013-as stratégiájának stratégiai területén belül egybefoglalták;

         Összeférhetetlenség

                  11.

                  megállapítja, hogy az igazgatótanács és az ügynökség igazgatása a jövőbeni problémák megelőzése érdekében szigorította az ügynökség összeférhetetlenségekre vonatkozó politikáját; tudomásul veszi annak bevezetését, hogy az igazgatótanácsnak előzetesen jóváhagyását kell adnia ahhoz, hogy az ügyvezető igazgató külső szervezeteknél és tanácsadó testületekben tagságot vállalhasson;

                  12.

                  nyugtázza, hogy bevezetésre került egy formanyomtatvány, amelyet a tanácsadóknak és a szerződéses vállalkozóknak kell aláírniuk jogaikról és kötelezettségeikről, és amelyben kinyilvánítják, hogy tartózkodnak minden olyan magatartástól vagy cselekedettől, amely sértheti függetlenségüket, vagy rossz fényt vethet pozíciójukra, munkájukra vagy az Unió megítélésére;

                  13.

                  üdvözli az ügynökség igazgatótanácsa által 2012. december 12-i 65. ülésén jóváhagyott új eljárásokat, különös tekintettel az alábbiakra:

                              —

                              az összeférhetetlenségek megelőzésével kapcsolatos képzés az új alkalmazottak bevezető programjának keretében,

                              —

                              az A1. számú formanyomtatvány („Az Európai Környezetvédelmi Ügynökség tisztviselőinek és egyéb alkalmazottainak a személyzeti szabályzat és az alkalmazási feltételek szerinti kötelezettségei”) aláírásának, valamint a személyzeti szabályzat és az Európai Unió egyéb alkalmazottaira vonatkozó alkalmazási feltételek egy példányának kézhezvételét igazoló elismervény aláírásának megkövetelése,

                              —

                              a személyzet tagjainak kötelezettségeire és feladataira vonatkozó etikai és feddhetetlenségi képzés, valamint a szabálytalanságok bejelentésére vonatkozó eljárás (belső informátori mechanizmus) bevezetése,

                              —

                              a helyes hivatali magatartásra vonatkozó európai szabályzat egy példányának, valamint a szabályzat ügynökségen belüli végrehajtására vonatkozó 2004. június 22-i igazgatótanácsi határozat egy példányának átadása a személyzet tagjai számára;

                        tudomásul veszi az ügynökség által a fent említett eljárások végrehajtásáról, valamint az összeférhetetlenségek kezelése terén bekövetkezett további fejleményekről közölt információkat;

                  14.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (8) állásfoglalására.

         (1)  HL C 388., 2012.12.15., 80. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 126., 2009.5.21., 13. o.

         (5)  HL L 357., 2002.12.31., 72. o.

         (6)  Lásd az Európai Környezetvédelmi Ügynökség ügyvezető igazgatójának a decentralizált uniós ügynökségek 2011-es mentesítésével kapcsolatban a Költségvetési Ellenőrző Bizottság által 2013. január 24-én szervezett meghallgatáson adott válaszait.

         (7)  Lásd ugyanott.

         (8)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2012/556/EU: Az Európai Parlament határozata ( 2012. május 10. ) az Európai Unió 2010-es pénzügyi évre vonatkozó általános költségvetésének végrehajtása alóli mentesítésről, VI. szakasz – Európai Gazdasági és Szociális Bizottság#Az Európai Parlament állásfoglalása ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság

text:
               17.10.2012

               HU

               Az Európai Unió Hivatalos Lapja

               L 286/109

         AZ EURÓPAI PARLAMENT HATÁROZATA
   (2012. május 10.)
   az Európai Unió 2010-es pénzügyi évre vonatkozó általános költségvetésének végrehajtása alóli mentesítésről, VI. szakasz – Európai Gazdasági és Szociális Bizottság
   (2012/556/EU)
   AZ EURÓPAI PARLAMENT,

               —

               tekintettel az Európai Uniónak a 2010-es költségvetési évre vonatkozó általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0261/2011) (2),

               —

               tekintettel az Európai Gazdasági és Szociális Bizottságnak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0092/2012),

               1.

               mentesítést ad az Európai Gazdasági és Szociális Bizottság főtitkára számára az Európai Gazdasági és Szociális Bizottság 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság
      AZ EURÓPAI PARLAMENT,

                  —

                  tekintettel az Európai Unió 2010-es pénzügyi évre szóló általános költségvetésére (1),

                  —

                  tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0261/2011) (2),

                  —

                  tekintettel az Európai Gazdasági és Szociális Bizottságnak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

                  —

                  tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

                  —

                  tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára a 2010-es pénzügyi évről (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0092/2012),

                  1.

                  megállapítja, hogy 2010-ben az Európai Gazdasági és Szociális Bizottság (EGSZB) összesen 127 200 000 EUR összegű kötelezettségvállalási előirányzattal rendelkezett (122 000 000 EUR 2009-ben), és hogy ezen előirányzatok végrehajtási aránya 98 %-os volt (98 % 2009-ben); hangsúlyozza, hogy az EGSZB költségvetése kizárólag igazgatási jellegű, költségvetésének 70 %-át fordítja az intézményhez kötődő személyekre, 30 %-át pedig ingatlanokra, ingóságokra, berendezésekre és egyéb működési kiadásokra;

                  2.

                  kéri az EGSZB-t, hogy a következő években költségvetésének növelését korlátozza az abszolút minimumra, és hogy az új, illetve kibővített tevékenységeket elsősorban megtakarításokból finanszírozza;

                  3.

                  megismétli az EGSZB 2009-es pénzügyi évre vonatkozó mentesítésről szóló, 2011. május 10-i állásfoglalásában (6) tett azon felhívását, hogy sürgősen és teljes körűen vizsgálja felül a kiadásokat minden tevékenységi területen annak biztosítása céljából, hogy minden kiadás értékarányos legyen, azon lehetséges megtakarítások azonosítása érdekében, amelyek csökkentenék a költségvetésre nehezedő nyomást figyelembe véve az Unió megszorítások jellemezte helyzetét;

                  4.

                  örül annak, hogy éves jelentésében a Számvevőszék ellenőrzési munkája alapján úgy vélte, hogy a 2010. december 31-i fordulónappal záruló pénzügyi évet illetően az intézmények és szervek igazgatási és egyéb kiadásokkal kapcsolatos kifizetései összességükben lényegi hibától mentesek; a legvalószínűbb hibaarány az igazgatási kiadások területén általában 0,4 % (7.9. és 7.10. bekezdés);

                  5.

                  hangsúlyozza, hogy a Számvevőszék 2010-es éves jelentésében megállapításokat tett az EGSZB tagjainak utazási költségeire fizetett visszatérítésekre és egy meghívásos közbeszerzési eljárásra vonatkozóan;

                  6.

                  elégedetten jegyzi meg, hogy az EGSZB Elnöksége 2011. december 6-án a tagok költségtérítési rendszerének reformjáról határozott, amely a közlekedési költségeket kizárólag a tényleges költségek alapján számolja el, összehangolja azokat a Parlament által fizetett napidíjjal és utazási költségtérítéssel, és a tag által feladatai ellátásához szükséges időre és a felmerülő adminisztratív költségekre vonatkozó költségtérítést irányoz elő, figyelembe véve, hogy az EGSZB tagjai az Unió költségvetéséből semmilyen díjazásban vagy nyugdíjban nem részesülnek;

                  7.

                  ösztönzi és elvárja a fent említett, 2011. december 6-i határozat gyors végrehajtását;

                  8.

                  csodálkozását fejezi ki az EGSZB tagjai által 2010-ben kiszámlázott repülőutak számát és azok nagy/közepes távolságát illetően (átlagosan: 2 000 km); kéri az EGSZB-t, hogy bocsássa rendelkezésre a 2010-ben kiszámlázott repülőutak részletes listáját, feltüntetve az indulási repülőteret, a köztes állomásokat, a célállomást, a repülőút menetidejét és az európai adófizetők terhére felmerült költséget;

                  9.

                  üdvözli, hogy az EGSZB Elnöksége által a jelenlét igazolására és a videokonferenciákon való részvételre fizetett költségtérítés tekintetében 2012. február 21-i ülésén bevezetett változtatások megfelelnek a Parlament által javasoltaknak (az Európai Gazdasági és Szociális Bizottság elnöksége által 2012. február 21-én hozott, az EGSZB tagjai, a konzultatív bizottságok küldöttei, valamint a póttagok felmerült költségeinek megtérítéséről és az általuk kapott juttatásokról szóló határozat 12. cikke szerinti juttatásra vonatkozó alaposabb indoklás és a videokonferenciákra vonatkozó pont törlése); türelmetlenül várja az EGSZB és a Tanács közötti azon tárgyalások eredményét, amelyek célja, hogy végleges és kielégítő eredményre jussanak minden olyan kérdés tekintetén, amely vonatkozásában a döntés a Tanácson múlik;

                  10.

                  elégedettséggel említi meg az EGSZB Elnökségének azon határozatát, amely a tagok pénzügyi érdekeltségeire vonatkozó nyilatkozatának közzétételét irányozza elő; elégedettségét fejezi ki annak kapcsán, hogy ezt a határozatot már végrehajtották;

                  11.

                  üdvözli, hogy az EGSZB tagjai az utóbbi időben fokozott érdeklődést mutatnak a pénzügyi és költségvetési kérdések iránt, nevezetesen a költségvetési csoporton belül, amely magában foglalja a költségvetés kialakításának és végrehajtásának felügyelete melletti teljes elkötelezettséget; meg kívánja erősíteni az EGSZB tagjai és a Parlament Költségvetési Ellenőrző Bizottsága közötti együttműködést;

                  12.

                  üdvözli, hogy a két bizottság, a Régiók Bizottsága és az EGSZB 2011. december 27-én végül megszerezte az EMAS tanúsítást (az Európai Unió környezetvédelmi irányítási rendszere); azt szeretné, ha éves szinten tájékoztatást kapna arról, hogy milyen előrelépéseket terveznek/hajtottak végre a bizottságok tevékenységei által a környezetre gyakorolt negatív hatások további csökkentése érdekében;

                  13.

                  elégedett a Régiók Bizottsága és az EGSZB igazgatási együttműködési megállapodásának működéséről szóló félidős értékelő jelentésben olvasható eredményekkel; megjegyzi, hogy a közös szolgálatok létrehozása mindkét bizottság számára költségvetési megtakarításokat tett lehetővé; reméli, hogy a két bizottság végrehajtja a személyzeti politika (a szabályok további harmonizálása), a szociális és orvosi szolgáltatások, valamint a belső szolgáltatások terén tett ajánlásokat;

                  14.

                  azt javasolja, hogy javítsák a két bizottság prioritást jelentő költségvetési sorainak kompatibilitását; úgy véli, hogy ez megnövelné a megtakarításokat, és tovább erősítené az intézményközi együttműködést;

                  15.

                  üdvözli, hogy a Költségvetési Ellenőrző Bizottság által 2012. március 27-én elfogadott állásfoglalás ajánlásait követően a EGSZB 2012. április 24-én úgy határozott, hogy megszervezi saját munkája értékelését, ahogy azt a Régiók Bizottsága már megtette (közös értékelési keret (7): a közintézmények önértékelési kerete);

                  16.

                  elégedettséggel állapítja meg, hogy az EGSZB alaposan áttanulmányozta a Számvevőszék észrevételeit, és valamennyi felhatalmazás által engedélyezésre jogosult tisztviselőnek emlékeztetőt küldött a közbeszerzési eljárásokban szem előtt tartandó fontos szempontokról; megjegyzi továbbá, hogy az EGSZB jobban oda fog figyelni arra is, hogy az értékelőbizottságok rendelkezzenek a közbeszerzéssel kapcsolatos szükséges szakértelemmel;

                  17.

                  kéri az EGSZB-t, hogy javítsa a Belső Ellenőrzési Szolgálat tevékenységére vonatkozó összefoglaló minőségét annak érdekében, hogy a Parlament értékelni tudja az EGSZB-n belüli felügyeleti és kontrollmechanizmusokat; ragaszkodik ahhoz, hogy az összefoglaló informatív és lényegre törő legyen; kéri az EGSZB-t, hogy haladéktalanul küldje el illetékes bizottságának a szöveg új változatát;

                  18.

                  rendkívül hasznosnak találta az éves tevékenységi jelentés tevékenységi és teljesítménymutatókat tartalmazó D. mellékletét; aggodalmát fejezi ki amiatt, hogy a tolmácsolási szolgáltatások 12,3 %-át lemondták, ami 913 344 EUR-s költséget jelent; tájékoztatást szeretne kapni arról, hogy milyen sürgős intézkedéseket tettek a probléma orvoslására;

                  19.

                  a jövőbeli hasonló esetek elkerülése érdekében hatékonyabb pénzügyi tervezésre és költségvetési gazdálkodásra szólít fel;

                  20.

                  elvárja, hogy az éves tevékenységi jelentés a jövőben tartalmazzon egy átfogó táblázatot is az EGSZB összes humánerőforrásáról, kategóriánként, besorolási fokozatonként, nemenként, a szakmai képzésben való részvétel és állampolgárság szerint;

                  21.

                  megismétli az ombudsmanhoz intézett azon kérését, hogy tájékoztassa a Költségvetési Ellenőrző Bizottságot a személyzeti előléptetési eljárással kapcsolatos vizsgálatok eredményeiről;

                  22.

                  kéri, hogy az EGSZB által kiadott valamennyi véleményt csatolják hozzá a megfelelő dossziékhoz.

         (1)  HL L 64., 2010.3.12.

         (2)  HL C 332., 2011.11.14., 1. o.

         (3)  HL C 326., 2011.11.10., 1. o.

         (4)  HL C 332., 2011.11.14., 134. o.

         (5)  HL L 248., 2002.9.16., 1. o.

         (6)  HL L 250., 2011.9.27., 98. o.

         (7)  Közös értékelési keret, Európai Közigazgatási Intézet, Maastricht 2006.


title: 2013/582/EU: Az Európai Parlament határozata ( 2013. április 17. ) az Európai Innovációs és Technológiai Intézet 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament határozata ( 2013. április 17. ) az Európai Innovációs és Technológiai Intézet 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/248

         AZ EURÓPAI PARLAMENT HATÁROZATA
   (2013. április 17.)
   az Európai Innovációs és Technológiai Intézet 2011-es pénzügyi évre szóló költségvetésének végrehajtására vonatkozó mentesítésről
   (2013/582/EU)
   AZ EURÓPAI PARLAMENT,

               —

               tekintettel az Európai Innovációs és Technológiai Intézet 2011-es pénzügyi évre vonatkozó végleges éves beszámolójára,

               —

               tekintettel az Európai Innovációs és Technológiai Intézet 2011-es pénzügyi évre vonatkozó éves beszámolójáról szóló jelentésére, az intézet válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendeletre (4) és különösen annak 21. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0108/2013),

               1.

               mentesítést ad az Európai Innovációs és Technológiai Intézet igazgatója számára az Intézet 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Innovációs és Technológiai Intézet igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 110. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 97., 2008.4.9., 1. o.

      (5)  HL L 357., 2002.12.31., 72. o.

      AZ EURÓPAI PARLAMENT HATÁROZATA
      (2013. április 17.)
      az Európai Innovációs és Technológiai Intézet 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Innovációs és Technológiai Intézet 2011-es pénzügyi évre vonatkozó végleges éves beszámolójára,

                  —

                  tekintettel az Európai Innovációs és Technológiai Intézet 2011-es pénzügyi évre vonatkozó éves beszámolójáról szóló jelentésére, az intézet válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendeletre (4) és különösen annak 21. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0108/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Innovációs és Technológiai Intézet (a továbbiakban: intézet) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a budapesti székhelyű intézetet a 294/2008/EK rendelet hozta létre;

                  C.

                  mivel az intézet 2011. június 8-a óta pénzügyileg önállóan, a Bizottságtól függetlenül működik;

                  D.

                  mivel 2011 volt az első olyan év, amelyben a Számvevőszék jelentést adott ki az intézet éves beszámolójáról; mivel az ellenőrzés a 2011. június 8-tóldecember 31-ig terjedő időszakra vonatkozik;

                  E.

                  mivel az intézet 2011. évi teljes költségvetése 64 294 640 EUR volt;

                  F.

                  mivel a támogatások az intézet költségvetésének 90 %-át teszik ki, és ezért jelentős hatást gyakorolnak a költségvetés végrehajtására; mivel a tudományos és innovációs társulások (TIT) támogatásai 56 847 080 EUR-t tettek ki;

                  G.

                  mivel az alapító rendeletével összhangban az intézet 2011-es költségvetését az Uniótól kapott támogatás, az Európai Szabadkereskedelmi Társulás (EFTA) államainak hozzájárulása, valamint a fogadó tagállam hozzájárulása fedezte;

                  H.

                  mivel az intézet 2010. március 23-án befogadási megállapodást írt alá a Magyar Köztársaság kormányával,

                  I.

                  mivel 2011 végén az intézet 1 824 955,81 EUR-s negatív költségvetési eredménnyel rendelkezett (6); mivel az intézet függő követelésként ismeri el a hiányt; mivel a Bizottság számviteli szolgálatai által kiadott iránymutatások értelmében a negatív költségvetési eredmény nem könyvelhető el a Bizottsággal szemben érvényesíthető összegként, mivel az átvitt összegek egy részét általában törlik;

                  J.

                  mivel 2010-ben és 2011-ben az intézet és partner-főigazgatósága, az Oktatási és Kulturális Főigazgatóság (DG EAC) közösen határozták meg a megfelelő belső felépítést és eljárásokat annak érdekében, hogy az intézet képes legyen az uniós forrásoknak az eredményes pénzgazdálkodás elvei szerinti kezelésére, valamint megfeleljen a pénzügyi függetlenség minimumkövetelményeinek; mivel ezek a követelmények (7) az alábbiak:

                              —

                              az engedélyezésre jogosult tisztviselő és a számvitelért felelős tisztviselő feladatkörének tényleges elkülönítése,

                              —

                              olyan operatív számviteli rendszer, amely lehetővé teszi az uniós források felhasználásának ellenőrzését és az Unió elszámolásaiban való tükrözését,

                              —

                              megfelelő eljárás annak érdekében, hogy a kifizetések kapcsán biztosított legyen az uniós forrásokkal való eredményes pénzgazdálkodás,

                  1.

                  üdvözli a Számvevőszéknek az intézet 2011-es pénzügyi évre vonatkozó éves beszámolójáról szóló jelentését;

         Költségvetési és pénzgazdálkodás

                  2.

                  az éves beszámoló alapján emlékeztet rá, hogy a hatóság teljes költségvetése 2011-ben 64 294 640 EUR-t tett ki;

                  3.

                  az éves beszámoló alapján megállapítja, hogy az intézet 2011. évi költségvetése a pénzügyi függetlenség időszakára vonatkozóan (júniustól decemberig) 9 794 873,70 EUR volt;

                  4.

                  az éves beszámoló alapján megállapítja, hogy a pénzügyi függetlenség időszakára vonatkozóan az Unió hozzájárulása 8 234 873,70 EUR volt; megállapítja továbbá, hogy ez a hozzájárulás tartalmazza az EFTA-országok 191 433,87 EUR-s hozzájárulását, amelyet a Bizottság szed be és az uniós támogatással együtt továbbít az intézetnek;

                  5.

                  emlékeztet rá, hogy az intézet 2010. március 23-án befogadási megállapodást írt alá a Magyar Köztársaság kormányával; emlékeztet rá, hogy a megállapodás értelmében a fogadó tagállam hozzájárul az intézet személyzeti költségeihez, méghozzá 20 alkalmazott ötévi alkalmazási költségeinek összegével; megállapítja továbbá, hogy a 2011-es hozzájárulás öt részletben, 1 560 000 EUR-s összegekben fizetendő;

         Számviteli rendszer

                  6.

                  az éves beszámoló alapján elismeri, hogy 2011. június 8-án az intézet bevezette a Bizottság által a költségvetési számvitel tekintetében alkalmazott, eredményszemléletű számviteli eljárást (ABAC); megállapítja továbbá, hogy 2011. június 8-án az ABAC-szerződésnek köszönhetően biztosítottá vált a szerződések kezelésére szolgáló rendszer;

                  7.

                  az éves beszámoló alapján megállapítja, hogy az általános számvitel tekintetében az intézet 2011. június 8-án bevezette az SAP-t, amely közvetlenül kapcsolódik az ABAC-hoz, és amelyet a Bizottság is használ; megállapítja továbbá, hogy január 1-je és június 7-e között az intézet partner-főigazgatósága számviteli rendszerét használta;

                  8.

                  az éves beszámoló alapján megállapítja, hogy 2011. december 19-től az ABAC Assets biztosítja a vagyonkezelési rendszert;

         Kötelezettségvállalások

                  9.

                  az éves beszámoló alapján megállapítja (8), hogy az egész évre vetített végrehajtási arány a kötelezettségvállalási előirányzatok esetében 97,21 %, a kifizetési előirányzatok esetében 83,83 %, a kötelezettségvállalások alapján történt kifizetések esetében pedig 67,33 %;

                  10.

                  megállapítja, hogy a pénzügyileg önálló időszakra vonatkozóan a végrehajtási arány a kötelezettségvállalási előirányzatok esetében 92,81 %, a kötelezettségvállalások alapján történt kifizetési előirányzatok esetében 24,70 %, a kötelezettségvállalások alapján történt kifizetések esetében pedig 11,48 %; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából, mivel az alacsony végrehajtási értékek a költségvetési tervezés és végrehajtás terén meglévő nehézségekről árulkodnak;

                  11.

                  elismeri, hogy az I. fejezet (Személyzeti kiadások) az egész évre vonatkozóan 73,28 %-ot tesz ki, és a kötelezettségvállalások tárgyát képező előirányzatokkal szembeni kifizetések végrehajtási aránya 92,79 %;

                  12.

                  megállapítja, hogy az I. fejezet (Személyzeti kiadások) a pénzügyileg független időszakra vonatkozóan 63,36 %-ot tesz ki, és a kötelezettségvállalási előirányzatok alapján történt kifizetések végrehajtási aránya 88,56 %; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából, mivel az alacsony végrehajtási értékek a költségvetési tervezés és végrehajtás terén meglévő nehézségekről árulkodnak;

                  13.

                  az éves beszámoló alapján megállapítja, hogy a II. fejezet (Működési költségek) kötelezettségvállalásainak végrehajtási aránya 2011 végén 72,41 %, a kifizetési előirányzatoké pedig 47,77 % volt; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából, mivel az alacsony végrehajtási értékek a költségvetési tervezés és végrehajtás terén meglévő nehézségekről árulkodnak;

                  14.

                  megállapítja, hogy az II. fejezet (Működési költségek) a pénzügyileg független időszakra vonatkozóan 70,32 %-ot tesz ki, és a kötelezettségvállalási előirányzatok alapján történt kifizetések végrehajtási aránya 42,13 %; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából, mivel az alacsony végrehajtási értékek a költségvetési tervezés és végrehajtás terén meglévő nehézségekről árulkodnak;

                  15.

                  megállapítja, hogy a III. fejezet (Operatív kiadások) az egész évre vonatkozóan 99,32 %-ot tesz ki, és a kötelezettségvállalási előirányzatok alapján történt kifizetések végrehajtási aránya 66,39 %; megállapítja továbbá, hogy a TIT-támogatások és az intézet alapítványa esetében a kötelezettségvállalások végrehajtása 100 %-os, és hogy az operatív kiadásokra vonatkozó kötelezettségvállalások alapján történt kifizetések 66,39 %-os aránya abból ered, hogy a második augusztusi átutalásból származó kiegészítő támogatásokhoz kapcsolódóan nem fizettek ki előfinanszírozást;

                  16.

                  megállapítja, hogy a III. fejezet (Operatív kiadások) a pénzügyileg független időszakra vonatkozóan 98,09 %-ot tesz ki, és a kötelezettségvállalási előirányzatok alapján történt kifizetések végrehajtási aránya rendkívül alacsony, 3,46 %-os; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából, mivel az alacsony végrehajtási értékek a költségvetési tervezés és végrehajtás terén meglévő nehézségekről árulkodnak;

                  17.

                  tudomásul veszi a Számvevőszék azon megállapítását, hogy a 2011-ben kifizetéseket eredményező támogatási megállapodásokat a Bizottság (DG EAC) és az intézet rendszeresen a tevékenységek nagy részének végrehajtása után írta alá; megállapítja továbbá, hogy 2011. szeptember és december között az intézet 4 200 000 millió EUR értékben végleges kifizetéseket folyósított három támogatási szerződéshez kapcsolódóan, noha azokat jóval a tevékenységek megkezdése után írták alá; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából, mivel ez problémát jelent a megfelelő pénzgazdálkodás szempontjából;

         Átvitt összegek

                  18.

                  elismeri, hogy a 2010-es évből 4 500 000 EUR-nyi kifizetési előirányzatot vittek át 2011-re a 3 100. költségvetési tételen (TIT-támogatások) belül; megállapítja továbbá, hogy 3 780 634,25 EUR-t fizettek ki, ami 2011 végén 84,01 %-os végrehajtási aránynak felelt meg a kötelezettségvállalási előirányzatok alapján történt kifizetések tekintetében;

                  19.

                  megállapítja, hogy 21 903 441,85 EUR-nyi előirányzatot vittek át automatikusan a 2011-es évről a 2012-es évre, aminek 0,97 %-a személyzeti kiadás, 2,25 %-a igazgatási kiadás, legnagyobb része, mintegy 96,79 %-a pedig operatív kiadás; felhívja az intézetet, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel az átvitelek nagy száma ellentmond az évenkéntiség költségvetési elvének;

                  20.

                  megjegyzi, hogy a 2011-es évről 3 778 942,31 EUR-nyi kifizetési előirányzatot vittek át nem automatikus módon a 2012-es évre, és az intézetnek a 2011 végi adatok szerint több olyan kötelezettségvállalása is volt, ami megfelelően szerződésbe foglalt kötelezettségből eredt, és amelyhez kapcsolódóan 2011-ben nem hajtottak végre kifizetést vagy részleges kifizetést; felhívja az intézetet, hogy tájékoztassa a mentesítésért felelős hatóságot arról, hogy milyen lépéseket fog tenni e hiányosság orvoslása céljából;

         Munkaerő-felvételi eljárások

                  21.

                  az éves tevékenységi jelentés alapján megállapítja, hogy 2011 végén 40 álláshely volt betöltve (23 ideiglenes tisztviselő és 17 szerződéses tisztviselő), ami 66 %-os növekedést jelent a 2010 végén betöltött 24 álláshelyhez képest;

                  22.

                  elismeri, hogy a személyi állomány növekedése mellett 2011 szeptemberében új belső struktúrát alakítottak ki annak érdekében, hogy kellő számú alkalmazottal erősítsék meg elsősorban az adminisztratív és horizontális ügyekkel, a költségvetési tervezéssel és végrehajtással, az emberi erőforrások kezelésével, valamint a számviteli és belső ellenőrzési feladatokkal foglalkozó egységeket, ezáltal szilárd alapokra helyezve az intézet működését;

                  23.

                  az éves tevékenységi jelentés alapján megjegyzi, hogy 2011. július 1-jével új igazgató állt az intézet élére;

                  24.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i állásfoglalására (9).

         (1)  HL C 388., 2012.12.15., 110. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 97., 2008.4.9., 1. o.

         (5)  HL L 357., 2002.12.31., 72. o.

         (6)  2011. évi éves beszámoló, 23. o.

         (7)  A C(2009) 10145 bizottsági határozat (2009. december 17.).

         (8)  2011. évi éves beszámoló, 34. o.

         (9)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2012/620/EU: Az Európai Parlament határozata ( 2012. május 10. ) az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/367

         AZ EURÓPAI PARLAMENT HATÁROZATA
   (2012. május 10.)
   az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről
   (2012/620/EU)
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2010-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Élelmiszerbiztonsági Hatóságot létrehozó 178/2002/EK európai parlamenti és tanácsi rendeletre (3) és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0106/2012),

               1.

               elhalasztja határozatát az Európai Élelmiszerbiztonsági Hatóság ügyvezető igazgatója számára adandó mentesítésről a hatóság 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 106. o.

      (2)  HL L 248., 2002.9.16., 1. o.

      (3)  HL L 31., 2002.2.1., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Élelmiszerbiztonsági Hatóság 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Élelmiszerbiztonsági Hatóság 2010-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Élelmiszerbiztonsági Hatóságot létrehozó 178/2002/EK európai parlamenti és tanácsi rendeletre (3) és különösen annak 44. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0106/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2010-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2011. május 10-én a Parlament megadta a mentesítést az Európai Élelmiszerbiztonsági Hatóság ügyvezető igazgatójának a hatóság 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                              —

                              felszólította a hatóságot a differenciált előirányzatokkal kapcsolatos költségvetési eljárások erősítésére, valamint a többéves végrehajtásra vonatkozó tervezésre és nyomon követésre,

                              —

                              emellett arra ösztönözte a hatóságot, hogy a nagy összegű átvitelek csökkentése érdekében javítsa költségvetési gazdálkodását,

                              —

                              felkérte a hatóságot, hogy végezzen felmérést a vezető tudósaival, valamint igazgatótanácsi és testületi tagjaival kapcsolatos lehetséges összeférhetetlenségi ügyek miatt annak érdekében, hogy az összeférhetetlenségi nyilatkozatokat illetően az esetleges kihagyásokat időben fel lehessen tárni, és azokra időben lehessen reagálni;

                  C.

                  mivel a 2009. évi 71 400 000 EUR-val összevetve a hatóság 2010-es teljes költségvetése 74 700 000 EUR volt, ami 4,6 %-os növekedést jelent; mivel az Unió kezdeti hozzájárulása a hatóság költségvetéséhez 2010-ben 69 041 000 EUR-t tett ki, ami a 2009-es kezdeti hozzájárulással összevetve 4,36 %-os növekedést jelent (6);

                  D.

                  mivel a több mint 560 tudományos eredmény elfogadásával a munkaterhelés mind volumenében, mind összetettségében egyre nő;

         Költségvetés és pénzgazdálkodás

                  1.

                  emlékeztet arra, hogy az Unió kezdeti hozzájárulása a hatóság költségvetéséhez 2010-ben 69 041 000 EUR-t tett ki; azonban megjegyzi, hogy ehhez még hozzáadódott a többletből származó 3 950 000 EUR, aminek következtében az Unió teljes hozzájárulása 2010-ben elérte a 72 991 000 EUR-t;

                  2.

                  elismeri a hatóság éves tevékenységi jelentése alapján, hogy 2010-ben a hatóság költségvetési végrehajtási aránya a lekötött előirányzatok tekintetében 98,8 %-os, a kifizetési előirányzatok tekintetében pedig 83,5 %-os volt; tudomásul veszi, hogy az I. (Személyzet) és a II. (Infrastruktúra) cím alá tartozó költségvetést hiánytalanul végrehajtották, míg a III. cím (Működések) alatti költségvetés végrehajtása elérte a 96,5 %-ot;

                  3.

                  az éves tevékenységi jelentés alapján azonban megjegyzi, hogy 2010-ben a hatóság költségvetési végrehajtási aránya csak 83,5 % volt, amely 11 %-kal alatta marad a hatóság által kitűzött célnak; a hatóság észrevételeiből megállapítja, hogy a kifizetési előirányzatok tekintetében a költségvetés végrehajtási aránya az alábbi okok miatt volt alacsonyabb a vártnál:

                              —

                              2010 novemberében nagyszabású adatfeldolgozó és az informatikai működést támogató projekteket indítottak, amelyek ezért csak a 2011-es évben teszik szükségessé 4 300 000 EUR kifizetését,

                              —

                              a tudományos együttműködési tevékenységekkel kapcsolatos szerződések megkötésének késedelme, valamint a létező támogatási és közbeszerzési programokkal kapcsolatos kifizetések alacsonyabb szintje következtében az érintett differenciált előirányzatokból kisebb összeg, 1 300 000 EUR került kifizetésre,

                              —

                              az igazgatással és kommunikációvak kapcsolatos egyedi projektekre elkülönített 1 100 000 EUR kifizetését a 2011-es évre halasztották;

                  4.

                  a hatóság tájékoztatása alapján megállapítja, hogy a költségvetés végrehajtásáról havonta tájékoztatták az irányító csoportot, jelezték, ha a tevékenységek vagy a tudományos együttműködési programok terén eltérések jelentkeztek a költségvetés végrehajtása tekintetében kitűzött céloknál, és megtették a korrekciós lépéseket;

                  5.

                  ugyanakkor sürgeti a hatóságot, hogy hozzon további intézkedéseket a költségvetés kielégítő végrehajtása érdekében mind a kötelezettségvállalási, mind a kifizetési előirányzatok tekintetében, továbbá tájékoztassa a mentesítésért felelős hatóságot az elért eredményekről;

                  6.

                  a hatóság tájékoztatása alapján megjegyzi, hogy a Bizottság menetrendjével összhangban az eredményelszámolás rendszerére (ABAC) való átállást 2011 szeptemberére tervezték, és ennek megfelelően végre is hajtották;

                  7.

                  elfogadhatatlannak tartja, hogy miközben a hatóság igazgatótanácsa csak 15 tagból áll, az ülések átlagosan 92 630 EUR költségvonzattal járnak, ami egy tagra vetítve 6 175 EUR-t jelent; hangsúlyozza, hogy ez az összeg közel háromszor magasabb, mint a decentralizált ügynökségek közül a második legdrágább igazgatótanács esetében; véleménye szerint az igazgatótanács üléseinek túl magasak a költségei, és drasztikusan csökkenteni kell azokat; felhívja a hatóságot és igazgatótanácsát, hogy haladéktalanul orvosolja e helyzetet, és 2012. június 30-ig tájékoztassa a mentesítésért felelős hatóságot a meghozott intézkedésekről;

         Átvitelek és a szerződések kezelésének folyamata

                  8.

                  a hatóság tájékoztatása alapján megállapítja, hogy a működési tevékenységekkel kapcsolatos, 2009-ről átvitt kötelezettségvállalások 6 %-át (270 000 000 EUR-t) törölni kellett; megjegyzi, hogy ez az előző évhez képest, amikor 2008-ról a működési tevékenységekkel kapcsolatos kötelezettségvállalások 19 %-át, 2007-ről 37 %-át és 2006-ról 26 %-át vitték át, előrelépést jelent;

                  9.

                  újra arra ösztönzi a hatóságot, hogy a nagy összegű átvitelek csökkentése érdekében javítsa költségvetési gazdálkodását, külön megjegyzi, hogy a fenti helyzet rámutat a szerződések hatóság általi kezelésének és a jelentések és a költségelszámolások benyújtása nyomon követésének gyengeségeire;

                  10.

                  felszólítja a hatóságot, hogy az összes szerződésére vonatkozóan dolgozzon ki egy közös nyomonkövetési rendszert és alkalmazza azt; külön megállapítja, hogy igazgatói szinten nincs a szerződések ellenőrzéséért felelős központi és összehangolt kapacitás; hangsúlyozza, mindez azzal a kockázattal jár, hogy az erőforrások felhasználása nem lesz hatékony, a szerződések ellenőrzését pedig nem hangolják össze, ezért kéri a hatóságot, hogy igazgatósági szinten központosítsa e feladatokat;

                  11.

                  emellett sürgeti a hatóságot, hogy javítsa a szerződések végrehajtására vonatkozó jelentéstételt saját működési tevékenységei hatékony felügyeletének és irányításának garantálása érdekében;

         Közbeszerzés

                  12.

                  a hatóság éves tevékenységi jelentéséből tudomásul veszi, hogy 2010-ben a kommunikáció és igazgatás területén a hatóság 24 beszerzési eljárást folytatott le 48 800 000 EUR értékben, valamint a tudományos együttműködési program részeként 75 beszerzési szerződést és 10 támogatási megállapodást kötött 5 700 000 EUR, illetve 2 100 000 EUR összegben;

                  13.

                  megjegyzi, hogy a hatóság 2008 óta rendelkezik a gyakorlati beszerzési útmutatóval, amely gyakorlati útmutatást nyújt a személyzet számára a beszerzési eljárások előkészítéséhez és végrehajtásához, valamint a létrejövő szerződésekhez, továbbá hogy az útmutatót rendszeresen frissítik; megjegyzi, hogy az útmutatót éppen annak érdekében vizsgálják felül, hogy hozzáigazítsák a közbeszerzésekkel és a költségvetési rendelet felülvizsgálatával kapcsolatban a Bizottság által nemrégiben elfogadott szabályokhoz;

         Humánerőforrás

                  14.

                  a hatóság tájékoztatása alapján megállapítja, hogy 2010 végére a tervezett álláshelyek 99 %-át vagy betöltötték, vagy meghirdették;

                  15.

                  felszólítja a hatóságot, hogy javítson felvételi eljárásainak gyenge pontjain, amelyek veszélyeztetik az említett eljárások átláthatóságát; tudomásul veszi, különösen a Számvevőszék tájékoztatása alapján, hogy a hatóság nem biztosította az írásbeli vizsgák névtelenségét, valamint az értékelési folyamat megkezdését követően határozta meg a kiválasztási folyamat különböző fázisaiban való megfeleléshez szükséges legalacsonyabb pontszámot;

                  16.

                  aggodalmának ad hangot, amiért a hatóság több mint 12 hónapon át késlekedett a Belső Ellenőrzési Szolgálat „rendkívül fontosnak” ítélt ajánlása teljesítésével, amely felszólította a hatóságot a szerződésmegújítási folyamat meghatározására és a döntéshozatal átláthatóságának biztosítására; ezért felszólítja a hatóságot, tájékoztassa a mentesítési hatóságot a késlekedés mögött meghúzódó okokról, és gyorsan orvosolja ezt a hiányosságot;

         Összeférhetetlenség és „forgóajtó-effektus” típusú ügyek

                  17.

                  külön megjegyzi, hogy 2010 szeptemberében az igazgatósági elnökről azt állították, hogy közvetlen kapcsolatban áll az élelmiszeriparral, és tagja az International LIFE Science Institute (ILSI) – Europe igazgatói testületének;

                  18.

                  úgy véli, hogy miközben az iparági szereplőkkel a termékértékelési módszerekről folytatott párbeszéd legitim és szükséges, a párbeszédnek nem szabad veszélyeztetnie a hatóság függetlenségét és a kockázatértékelési eljárások integritását; kéri ezért a hatóságot, hogy tekintse összeférhetetlenségnek igazgatótanácsi tagjainak, testületi vagy munkacsoporti tagjainak és alkalmazottainak jelenlegi vagy közelmúltbeli részvételét az ILSI tevékenységeiben, például a munkacsoportokban, tudományos bizottságokban való részvételt vagy a konferenciák elnökeként betöltött szerepet;

                  19.

                  sürgeti a Számvevőszéket, hogy véglegesítse és nyújtsa be a hatóságnál tapasztalt összeférhetetlenségről szóló ellenőrzését;

                  20.

                  emlékeztet, hogy 2010-ben az igazgatóság jelenlegi elnöke elmulasztotta bejelenteni, hogy tagja az ILSI igazgatóságának; megjegyzi, hogy az ILSI-t élelmiszer-ipari, vegyi és gyógyszeripari cégek finanszírozzák;

                  21.

                  ezért úgy véli, hogy a hatóság munkája során és az összes szinten tanúsított objektivitásának és pártatlanságának megítélése érdekében el kell végezni e jelentések és a vélt vagy valós összeférhetetlenségi helyzetek alapos eseti elemzését; továbbá kéri, hogy a hatóság alaposan vizsgálja meg a munkatársai, a szakértői és az igazgatótanács tagjai által benyújtott összeférhetetlenségi nyilatkozatokat, majd hozzon konkrét intézkedéseket az összeférhetetlenség megszűntetése és a közvélemény tájékoztatása érdekében; felhívja a hatóságot, hogy 2012. június 30-ig részletes írásos jelentésben tájékoztassa a mentesítésért felelős hatóságot az átvilágítási folyamatról és a meghozott konkrét intézkedésekről;

                  22.

                  rögzíti, hogy a Számvevőszék megállapította, hogy az igazgatótanács tagjainak összeférhetetlenségi nyilatkozataival kapcsolatos felülvizsgálat nem elég szigorú és részletes, és veszélyezteti ezen eljárás teljességét és átláthatóságát;

                  23.

                  úgy véli, hogy a termékértékelést nem szabad kizárólag iparági adatokra alapozni, hanem megfelelően figyelembe kell venni a szakértők által szerkesztett újságokban megjelenő független tudományos szakirodalmat is; hangsúlyozza, hogy rendkívül elővigyázatosnak kell lenni az iparág befolyásával kapcsolatban az iránymutatások és értékelési módszerek kidolgozása során, amelyek nem helyezhetik előtérbe az ipar által támogatott, spekulációkon alapuló tanulmányokat, és amelyeket nyílt, átlátható és kiegyensúlyozott módon kell elkészíteni;

                  24.

                  emlékezteti a hatóságot, hogy az érdekeltségi nyilatkozatokra vonatkozó szabályokat az e szabályok megszegése esetén életbe lépő következmények felsorolásával kell kiegészíteni; továbbá megjegyzi, hogy független döntéshozatala során a hatóságnak emellett hangsúlyt kell fektetnie a közérdekre, valamennyi releváns adat és információ figyelembevételével;

                  25.

                  megállapítja, hogy 2010 márciusában egy német nem kormányzati szervezet az európai ombudsmanhoz azzal a panasszal fordult, hogy a hatóság nem kezelte megfelelően a hatóság géntechnológiával módosított szervezetekkel foglalkozó osztályvezetőjének egy biotechnológiai cégnél történő elhelyezkedéséből adódó esetleges összeférhetetlenséget, mivel a váltásra 2008-ban, az illető munkatársnak a hatóságtól való kilépését követő két hónapon belül –„várakozási idő” nélkül – került sor;

                  26.

                  hangsúlyozza, hogy az európai ombudsman arra a következtetésre jutott, hogy a hatóság nem értékelte megfelelő alapossággal az esetleges összeférhetetlenséget, és felhívta a hatóságot, hogy javítsa a szabályok és eljárások alkalmazásának módját a személyzet tagjait érintő „forgóajtó-effektus” típusú jövőbeli ügyek során; hangsúlyozza továbbá, hogy az ombudsman rámutatott arra is, hogy egy állásban lévő tisztviselővel egy „forgóajtó-effektus” hatást magában hordozó, jövőbeli munkáról folytatott tárgyalások önmagukban is kimerítik az összeférhetetlenség fogalmát, és azt javasolta, hogy a hatóság saját szabályait és eljárásait ennek megfelelően szigorítsa meg; kéri, hogy a hatóság tájékoztassa a mentesítésért felelős hatóságot az elfogadott konkrét intézkedésekről és ezek határidejéről, valamint hogy az ombudsman következtetéseire tegyen megfelelő válaszlépéseket;

                  27.

                  ismételten sürgeti, hogy a hatóság az összeférhetetlenségi és a „forgóajtó-effektus” típusú ügyek esetében hozzon megfelelő intézkedéseket, többek között akkor is, ha ezekre az igazgatótanácson belül kerül sor, valamint a hozott intézkedésekről haladéktalanul tájékoztassa a mentesítésért felelős hatóságot és a közvéleményt;

                  28.

                  a hatóság éves tevékenységi jelentésével kapcsolatban megállapítja, hogy a hatóság 2010-ben az összeférhetetlenségek kezelése és megelőzése terén több kezdeményezést is tett:

                              —

                              megbízást adott egy, az összeférhetetlenségi nyilatkozatokkal kapcsolatos 2007. évi irányelvei végrehajtásával foglalkozó független jelentésre,

                              —

                              megbízást adott egy, a hatóság függetlenségi rendszerének és a nemzeti és nemzetközi társszervezetek függetlenségi rendszereinek összehasonlításával foglalkozó független jelentésre,

                              —

                              elvégezte az összeférhetetlenségi nyilatkozatok értékelésének külső független felülvizsgálatát;

                  29.

                  üdvözli, hogy a hatóság elfogadta az összeférhetetlenség új meghatározását, amely az OECD definícióján alapul, azonban figyelmeztet, hogy további javulásra van szükség a hatóság függetlenségi politikája terén; hangsúlyozza, hogy az összeférhetetlenséget meghatározó kritériumokat pontosítani és bővíteni kell, hogy azok kiterjedjenek a jelenlegi és a közelmúltbeli tevékenységekre is;

                  30.

                  tudomásul veszi, hogy a hatóság az összeférhetetlenségi nyilatkozatokkal kapcsolatos irányelveit 2011-ben vizsgálta felül, és hogy igazgatótanácsa elfogadott egy új politikát a függetlenséggel és a tudományos döntéshozatali eljárásokkal kapcsolatban;

                  31.

                  megjegyzi, hogy a hatóságnál ismételten felmerülnek feltételezett összeférhetetlenséggel kapcsolatos, a szakértői testületek tagjait érintő ügyek, elsősorban az élelmiszer-adalékanyagokkal és az élelmiszerekhez adott tápanyagforrásokkal (ANS) foglalkozó tudományos testület és a genetikailag módosított szervezetekkel (GMO) foglalkozó testület vonatkozásában; hangsúlyozza, hogy a hatóság nyolc testületének és tudományos bizottságának 2012 márciusában kellett volna megújulnia, és hogy jelenleg vizsgálják, hogy a hatóság végre tudja-e hajtani új politikáját; felhívja ezért a hatóságot, hogy 2012. június 30-ig írásban tájékoztassa a mentesítésért felelős hatóságot a függetlenséggel és a tudományos döntéshozatali eljárásokkal kapcsolatos új politikájának végrehajtása és a testületeinek és tudományos bizottságának megújítása során az összeférhetetlenség OECD szerinti meghatározásának való megfelelés érdekében tett lépésekről; felhívja ugyanakkor a hatóságot, hogy 2012. június 30-ig tájékoztassa a mentesítésért felelős hatóságot a testületek és a tudományos bizottság új összetételéről;

                  32.

                  tudomásul veszi a Hatóság eljárásainak 2010 decemberében történt felülvizsgálatát a 259/68/EGK, Euratom, ESZAK tanácsi rendeletben (7) meghatározott, az Európai Unió tisztviselőinek személyzeti szabályzata és az Európai Unió egyéb alkalmazottainak alkalmazási feltételei 16. cikkének (2) bekezdéséből, 17. és 19. cikkéből eredő kötelezettségek végrehajtásának biztosítása érdekében; azt a tájékoztatást kapta, hogy 2010-ben 20 alkalmazott hagyta el a hatóságot, akik távozásukkor mind kaptak egy levelet, emlékeztetőül a hatósággal szemben fennálló kötelezettségeikre; felhívja a hatóságot, hogy javítsa a szabályok és eljárások alkalmazásának módját a személyzet tagjait érintő „forgóajtó-effektus” típusú ügyek elkerülése érdekében, amelyekre nemrégiben az európai ombudsman is rámutatott; úgy véli, hogy a személyzetre vonatkozó szabályok érvényre juttatásával és az érdekeltségi nyilatkozatokkal kapcsolatos problémák aláássák a hatóság hitelességét;

                  33.

                  megjegyzi, hogy az összeférhetetlenségek uniós ügynökségek általi kezeléséről szóló különjelentés keretében a Számvevőszék már ellenőrizte a hatóságot, és tudomásul veszi, hogy a Számvevőszék 2012. június végén fogja közzétenni az említett különjelentést;

                  34.

                  a jelentés alapján megállapítja, hogy a Bizottság fontolóra vette a hatóság jövőbeli finanszírozásának módosítását, és a mentesítésért felelős hatóságnak és a Tanácsnak azt javasolta, hogy a hatóság finanszírozási rendszere részleges díjalapúvá váljon; megállapítja, hogy a Bizottság az ügyben jelenleg hatásvizsgálatot végez; felveti azonban, hogy a Bizottság által javasolt új finanszírozási rendszer kihatással lehet a hatóság függetlenségére;

         Teljesítmény

                  35.

                  a hatóság éves tevékenységi jelentéséből tudomásul veszi, hogy a hatékonyságával kapcsolatos külső tanácsadók által irányított felülvizsgálat 2010-ben, az e3 program elindításával kezdődött; tudomásul veszi, hogy a program előkészítő szakaszában a program portfóliójának megalkotására, felépítésére és irányítására koncentrált, amelyet a 2011-ben végrehajtandó strukturális átszervezés fog követni; felkéri a hatóságot, hogy tájékoztassa a mentesítésért felelős hatóságot a felülvizsgálat során levont következtetésekről, valamint a hatóság által ezzel kapcsolatban elfogadott és végrehajtott intézkedésekről;

                  36.

                  üdvözli a hatóság arra vonatkozó terveit, hogy javítja középtávú tervezését, jobban bevonva a tagállamokat a hatóság munkájába és Európa-szerte hatékonyabban csoportosítva erőforrásait; támogatja a hatóságot a tagállamokkal való együttműködés megerősítésében a kockázatértékelés területén;

                  37.

                  hangsúlyozza, hogy a hatóságnak az uniós biztonsági normák betartása és a tudományos kiválóság és függetlenség garantálása érdekében magas színvonalú és független tanácsadást kell biztosítania az élelmiszer- és takarmánybiztonságra és a növényvédelemre közvetlen vagy közvetett hatással levő valamennyi témában; különösen az átláthatóság miatt intézkedéseket javasol a hatóság személyzete és a neki dolgozó szakértők által tett összeférhetetlenségi nyilatkozatokra irányadó belső szabályok további javítására és ellenőrzésére;

                  38.

                  úgy véli, hogy a hatóság fő feladatai a független, tudományos tanácsadás a közvetlen vagy közvetett módon az élelmiszer-biztonsághoz kapcsolódó ügyekben, kockázatértékelések végzése az uniós intézmények, a tagállamok és a szakpolitikai döntéshozó szervek szilárd tudományos alappal való ellátása érdekében a szakpolitikai jogalkotási vagy szabályozási intézkedések meghatározásához, valamint tudományos adatok gyűjtése és elemzése;

         Belső ellenőrzés

                  39.

                  nyugtázza, hogy a Belső Ellenőrzési Szolgálat hat „nagyon fontos” ajánlása még mindig megvalósításra vár, és ezekből hármat már több mint 12 hónapon át késleltetett; különösen azt emeli ki, hogy e késedelem a következőket érinti: az információbiztonság irányítását, a szerződésmegújítási folyamatot és a döntéshozatal átláthatóságát, valamint az irattári és archiválási politikát; ezért felszólítja a hatóságot, hogy gyorsan orvosolja ezeket a hiányosságokat, és tájékoztassa a mentesítésért felelős hatóságokat az elért eredményekről;

                  40.

                  elhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  41.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (8).

         (1)  HL C 366., 2011.12.15., 106. o.

         (2)  HL L 248., 2002.9.16., 1. o.

         (3)  HL L 31., 2002.2.1., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 162. o.

         (6)  HL L 64., 2010.3.12., 991. o.

         (7)  HL L 56., 1968.3.4., 1. o.

         (8)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Élelmiszerbiztonsági Hatóság

                  2006

                  2007

                  2008

                  2009

                  Teljesítmény

                  Nincs kockázatelemzés és meghatározott teljesítménymutatók, sem pedig dokumentált rendszerek és a tevékenységére irányadó belső ellenőrzési eljárások

                  tárgytalan

                  Kéri, hogy a hatóság vezessen be SMART célkitűzéseket és RACER mutatókat, illetve készítsen Gantt-diagramot → eredményorientált megközelítés előmozdítása

                              —

                              Tanácsolja, hogy a hatóság erősítse meg a differenciált előirányzatokkal kapcsolatos költségvetési eljárások tervezését és nyomon követését

                              —

                              Hangsúlyozza, hogy a hatóságnak magas színvonalú és független tanácsadást kell biztosítania. Intézkedéseket javasol a hatóság személyzete és a neki dolgozó szakértők összeférhetetlenségi nyilatkozataira vonatkozó belső szabályok további javítására és nyomon követésére

                              —

                              Kéri a Számvevőszéket, hogy végezze el a hatóság teljesítmény-ellenőrzését

                  Költségvetési és pénzügyi irányítás/közbeszerzés

                              —

                              Az évenkéntiség elvét nem tartották be pontosan: nagy számban történtek átcsoportosítások, amelyekből sok a pénzügyi év végére összpontosult (a 49 átcsoportosításból 31)

                              —

                              A közbeszerzési eljárások során tapasztalt hiányosságok: a kiválasztási szempontokat nem közölték. Az árértékelési módszert nem határozták meg, amíg az értékelési eljárás tartott; a minőségi szempontok pontatlan leírása

                              —

                              Az évenkéntiség elvét nem tartották be pontosan: hiányosságok a tervezés, valamint a tervezett tevékenységek programozása és költségvetésük megtervezése során

                              —

                              A költségvetési gazdálkodás során tapasztalt hiányosságok: a Horvátországnak és Törökországnak nyújtott bizottsági hozzájárulásokat (előcsatlakozási stratégia) a költségvetésben címzett bevételként kellett volna kezelni. Azonban ezeket a rendes közösségi támogatás részeként tüntették fel

                              —

                              Az évenkéntiség elvét nem tartották be pontosan: hiányosságok a szerződésekben meghatározott határidők és a hatóság költségvetésének tervezése és ellenőrzése során →

                                          1.

                                          Arra kéri a hatóságot, hogy az átvitelek csökkentése érdekében javítsa költségvetési gazdálkodását: a 2008-as költségvetés előirányzatainak 23 %-át; a 2007-es 16 %-át; és a 2006-os 20 %-át vitték át a következő évre.

                                          2.

                                          Igen sok kötelezettségvállalást (a működési tevékenységekkel kapcsolatos, 2007-ről átvitt kötelezettségvállalásokat és a 2006-ról átvittek 6 %-át) törölni kellett.

                              —

                              Kéri, hogy a Bizottság vizsgálja meg, hogyan lehetne biztosítani, hogy a szükségletalapú készpénzgazdálkodás elve maradéktalanul érvényesüljön → magas készpénztartalékok (19 990 492,26 EUR)

                              —

                              Felszólítja a hatóságot a differenciált előirányzatokkal kapcsolatos költségvetési eljárások erősítésére, valamint a többéves végrehajtásra vonatkozó tervezésre és nyomon követésre

                              —

                              Arra ösztönzi a hatóságot, hogy a nagy összegű átvitelek csökkentése érdekében javítsa költségvetési gazdálkodását; hangsúlyozza, hogy a Számvevőszék feltárta az előirányzatok átvitelét a következő évre, és a helyzet azt tükrözi, hogy a hatóság nem kezeli megfelelőképpen a szerződéseket, és nem követi megfelelőképpen nyomon a jelentések és a költségelszámolások benyújtását

                              —

                              A Számvevőszék úgy találta, hogy törölni kellett olyan, működési kiadásokra vállalt kötelezettségeket, amelyeket az előző évről vittek át; sürgeti a hatóságot, hogy orvosolja ezt a helyzetet, és értesítse a Számvevőszéket a meghozott intézkedésekről

                              —

                              Megjegyzi, hogy a Számvevőszék a 2009. évi munkaprogram végrehajtása kapcsán is nehézségekről számolt be, ezért felhívja a hatóságot, hogy tegye meg a megfelelő lépéseket a hiányosságok orvoslására

                  Humánerőforrás

                  Nincsenek a személyzetfelvétellel kapcsolatos reális célkitűzések

                              —

                              A hatóság elérte személyzetfelvételi céljait, és a létszámtervben szereplő 300 álláshelyből 273 betöltése megtörtént: a felvételi eljárások ellenőrzése során kiderült, hogy a felvételi kiírásban meghatározott határidő előtt a felvételi bizottság általában sem az alkalmazandó kiválasztási kritériumok súlyát, sem a versenyvizsgák következő szakaszába való továbbjutáshoz szükséges küszöbértékeket nem határozta meg

                  tárgytalan

                  tárgytalan

                  Belső ellenőrzés

                  tárgytalan

                  tárgytalan

                  A Belső Ellenőrzési Szolgálat és a belső ellenőrzési részleg 25 ajánlásából 20-at (80 %) hajtottak végre

                              —

                              Aggodalmának ad hangot amiatt, hogy a 48 ajánlásból egy „döntő jelentőségű”, 27 „igen jelentős” és 20 „jelentős” volt, azonban a mentesítésért felelős hatóság nem kapott tájékoztatást az ajánlások tartalmát illetően; sürgeti a hatóság ügyvezető igazgatóját, hogy nyújtson tájékoztatást e tekintetben

                              —

                              Ismételten felhívja a hatóságot, hogy összeférhetetlenség esetén tegye meg a megfelelő lépéseket; felkéri a hatóságot, hogy végezzen felmérést a vezető tudósaival, valamint igazgatótanácsi és testületi tagjaival kapcsolatos lehetséges összeférhetetlenségi ügyek miatt annak érdekében, hogy az összeférhetetlenségi nyilatkozatokat illetően az esetleges kihagyásokat időben fel lehessen tárni, és azokra időben lehessen reagálni


title: 2013/586/EU: Az Európai Parlament határozata ( 2013. április 17. ) a Kábítószer és a Kábítószerfüggőség Európai Megfigyelőközpontja 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) a Kábítószer és a Kábítószerfüggőség Európai Megfigyelőközpontja 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/261

         AZ EURÓPAI PARLAMENT HATÁROZATA
   (2013. április 17.)
   a Kábítószer és a Kábítószerfüggőség Európai Megfigyelőközpontja 2011-es pénzügyi évre szóló költségvetésének végrehajtására vonatkozó mentesítésről
   (2013/586/EU)
   AZ EURÓPAI PARLAMENT,

               —

               tekintettel a Kábítószer és a Kábítószerfüggőség Európai Megfigyelőközpontja 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2011-es pénzügyi évre vonatkozó éves beszámolójáról szóló jelentésére, a megfigyelőközpont válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (4) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0071/2013),

               1.

               mentesítést ad a Kábítószer és a Kábítószerfüggőség Európai Megfigyelőközpontja igazgatója számára a megfigyelőközpont 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 123. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 376., 2006.12.27., 1. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      a Kábítószer és a Kábítószerfüggőség Európai Megfigyelőközpontja 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel a Kábítószer és a Kábítószerfüggőség Európai Megfigyelőközpontja 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2011-es pénzügyi évre vonatkozó éves beszámolójáról szóló jelentésére, a megfigyelőközpont válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (4) és különösen annak 15. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0071/2013),

                  A.

                  mivel a Kábítószer és a Kábítószerfüggőség Európai Megfigyelőközpontját (a továbbiakban: megfigyelőközpont), melynek székhelye Lisszabonban van, a 302/93/EGK tanácsi rendelet (6) hozta létre;

                  B.

                  mivel a Számvevőszék megállapította, hogy kellő mértékben megbizonyosodott arról, hogy a megfigyelőközpont 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  C.

                  mivel 2012. május 10-én a Parlament megadta a mentesítést a megfigyelőközpont igazgatójának a megfigyelőközpont 2010-es pénzügyi évre szóló költségvetésének végrehajtására vonatkozóan (7), és a mentesítési határozatot kísérő állásfoglalásában a Parlament többek között:

                              —

                              felhívta a megfigyelőközpontot, hogy késlekedés nélkül tegyen lépéseket a kifizetési előirányzatok végrehajtási arányának növelése érdekében, és hogy folyamatosan tájékoztassa a mentesítésért felelős hatóságot az elért eredményekről,

                              —

                              felhívta a megfigyelőközpontot pénzgazdálkodásának megszilárdítására; elismerte, hogy a kábítószerekkel kapcsolatos kérdéseket megfelelően szerepeltetni kell az új (2014–2020-as) többéves pénzügyi keretben,

                              —

                              sürgette a megfigyelőközpontot, hogy haladéktalanul hajtsa végre a Belső Ellenőrzési Szolgálat 5 „nagyon fontos” ajánlását, és tájékoztassa a mentesítésért felelős hatóságot az elért eredményekről;

                  D.

                  mivel a megfigyelőközpont 2011. évi teljes költségvetése 16 274 205,07 EUR volt, ami a 2010. évi 15 900 323 EUR-val összevetve 2,35 %-os növekedést jelent;

                  E.

                  mivel az Unió hozzájárulása a megfigyelőközpont költségvetéséhez 2011-ben 15 400 000 EUR-t tett ki;

                  F.

                  mivel a 2011. évi gazdasági eredménykimutatás 203 404,85 EUR összegű hiányt mutatott;

         Költségvetési és pénzgazdálkodás

                  1.

                  az éves tevékenységi jelentés alapján megállapítja, hogy a megfigyelőközpont költségvetési és pénzgazdálkodásának következtében a költségvetés végrehajtási aránya közel 100 %-os volt a kötelezettségvállalások és a kifizetések terén:

                              —

                              1. cím: a kötelezettségvállalások esetében 99,92 %, a kifizetések esetében 99,40 %,

                              —

                              2. cím: a kötelezettségvállalások esetében 99,49 %, a kifizetések esetében 90,08 %, valamint

                              —

                              3. cím: a kötelezettségvállalások esetében 97,18 %, a kifizetések esetében 99,86 %;

                  2.

                  a végleges éves beszámoló alapján megállapítja, hogy a megfigyelőközpont költségvetése az alábbi bevételeken alapul:

                              —

                              15 400 000 EUR a Bizottság megfigyelőközpontnak nyújtott támogatása,

                              —

                              379 934,67 EUR Norvégia hozzájárulása a megfigyelőközpontban való részvételéért,

                              —

                              400 000 EUR címzett bevétel a 3. előcsatlakozási támogatási eszközből;

                  3.

                  az éves tevékenységi jelentés alapján megállapítja, hogy a közbeszerzési és szerződéskötési eljárásokat 2011 folyamán ellenőrzésnek vetették alá; tudomásul veszi a megfigyelőközpont kijelentését, mely szerint ezen értékelés eredményei nyomán a következő lépéseket tette: i. a közbeszerzési eljárások racionalizálása, a tárgyalásos eljárások számának csökkentése; ii. a szerződések megfelelő végrehajtásának biztosítása érdekében egyedi intézkedések végrehajtása; iii. a 2010 előtti pályázati kiírások lezárása;

                  4.

                  tudomásul veszi a kihasználatlan irodahelyiségek a megfigyelőközpont által viselt, megközelítőleg 275 000 EUR-s költsége kapcsán a Számvevőszék által tett megjegyzéseket; tudomásul veszi a megfigyelőközpont válaszát, amely szerint „jelentős erőfeszítéseket tesz ezen a téren”; kéri, hogy alaposan tájékoztassák a kérdést érintő további fejleményekről; kéri, hogy a kérdést sürgősen rendezzék;

         Teljesítmény

                  5.

                  az éves tevékenységi jelentés alapján megállapítja, hogy a megfigyelőközpont – a tevékenységalapú irányítás és költségvetés-tervezés integrált rendszerének fejlesztése részeként – 2011-ben megkezdte egy analitikus számviteli rendszer bevezetését; megállapítja továbbá, hogy a megfigyelőközpont növelte a tervezési és nyomonkövetési rendszerének további javítását célzó kapacitását, külön hangsúlyt fektetve a teljesítménymutatókra, melyeket továbbfejlesztenek a 2013 és 2015 közötti programozási időszakra;

                  6.

                  tudomásul veszi, hogy a megfigyelőközpont harmadik külső ellenőrzését a Bizottság az 1920/2006/EK rendelet 23. cikkével összhangban 2011-ben kezdte meg, és hogy annak 2012-ben kellett volna lezárulnia; sürgeti a megfigyelőközpontot, hogy tájékoztassa a mentesítésért felelős hatóságot az említett külső ellenőrzést követően tett ajánlások fényében végrehajtott intézkedésekről;

         Átvitt előirányzatok

                  7.

                  aggodalmát fejezi ki amiatt, hogy a Számvevőszék 51 olyan esetet azonosított – 90 053 EUR összértékben –, ahol a 2012-re átvitt előirányzatok nem kapcsolódtak fennálló jogi kötelezettségvállalásokhoz, ezeket vissza kellett volna vonni és vissza kellett volna fizetni a Bizottságnak 2011 végéig; megjegyzi, hogy a megfigyelőközpont túl későn indította el a folyamatot, és következésképpen – az informatikai rendszer korlátai miatt – a pénzeszközök egy évre zárolódtak, visszavonásukra és visszafizetésükre csak 2012 végén kerülhet sor; felhívja a megfigyelőközpontot, hogy az ilyen helyzetek elkerülése érdekében a jövőre nézve javítsa pénzügyi tervezését;

         Elhelyezkedés

                  8.

                  a Számvevőszék jelentése alapján megállapítja, hogy a megfigyelőközpont jelenleg évi 275 000 EUR-t fizet a korábbi és az új épületében lévő, használaton kívüli irodákért; felhívja a megfigyelőközpontot, hogy a Bizottsággal és a nemzeti hatóságokkal együttműködve folytassa a megfelelő megoldás keresését a használaton kívüli irodaterületekre, és folyamatosan tájékoztassa a mentesítésért felelős hatóságot;

         Pénzállomány-kezelési politika

                  9.

                  aggódik a Számvevőszék azon megállapítása miatt, hogy a megfigyelőközpont még nem fogadott el és hajtott végre pénzállomány-kezelési politikát, amely minimalizálná és egyenletesen osztaná meg a pénzügyi kockázatot, ugyanakkor szem előtt tartaná a megfelelő megtérülést; tudomásul veszi a megfigyelőközpont válaszát, melyben bejelenti, hogy minden ügyben lépéseket tesz; sürgeti a megfigyelőközpontot, hogy késedelem nélkül hajtsa végre valamennyi bejelentett korrekciós intézkedést és tájékoztassa a mentesítésért felelős hatóságot az e hiányosság kezelésére tett lépéseiről;

                  10.

                  aggódik, hogy a megfigyelőközpont még nem fogadott el átfogó politikát a bevett folyamatok és eljárások alóli kivételekkel, illetve az azoktól való eltérésekkel kapcsolatban; tudomásul veszi a megfigyelőközpont válaszát, melyben bejelenti, hogy minden ügyben lépéseket tesz; sürgeti a megfigyelőközpontot, hogy késedelem nélkül hajtsa végre valamennyi bejelentett korrekciós intézkedést és tájékoztassa a mentesítésért felelős hatóságot az e hiányosság kezelésére tett lépéseiről;

         Munkaerő-felvételi eljárások

                  11.

                  a számvevőszéki jelentés alapján tudomásul veszi, hogy javítani kell a megfigyelőközpont munkaerő-felvételi eljárásain; felhívja a megfigyelőközpontot, hogy tájékoztassa a mentesítésért felelős hatóságot a munkaerő-felvételi eljárások javítása érdekében tett lépésekről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

         Számviteli rendszer

                  12.

                  a végleges éves beszámoló alapján megállapítja, hogy a visszafizetési felszólítások egyszerűsítése és könnyebb kezelése érdekében a megfigyelőközpont az eredményszemléletű számvitelben (ABAC) létrehozott új bevételi struktúrát vezetett be;

                  13.

                  tudomásul veszi továbbá, hogy a megfigyelőközpont felülvizsgálta a tevékenységen alapuló irányítási rendszerét, és költségalapú elszámolási rendszert vezetett be; különösen méltányolja, hogy a vonatkozó ABAC- és SAP CO-alkalmazásokat ennek megfelelően konfigurálták;

         Belső ellenőrzés

                  14.

                  tudomásul veszi, hogy 2011-ben a Belső Ellenőrzési Szolgálat elvégezte az „éves tevékenységi jelentések és a megbízhatóság elemeinek” szabályszerűségi ellenőrzését; megállapítja, hogy a fent említett ellenőrzés eredményei alapján a Belső Ellenőrzési Szolgálat 8 ajánlást tett, ebből kettőt „nagyon fontosnak” és hatot „fontosnak” értékelt; felhívja a megfigyelőközpontot, hogy hajtsa végre a Belső Ellenőrzési Szolgálat 2011-es, valamint a Szolgálat korábbi ellenőrzéseit követő – még folyamatban lévő – ajánlásait, és folyamatosan tájékoztassa a mentesítésért felelős hatóságot;

                  15.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (8) állásfoglalására.

         (1)  HL C 388., 2012.12.15., 123. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 376., 2006.12.27., 1. o.

         (5)  HL L 357., 2002.12.31., 72. o.

         (6)  HL L 36., 1993.2.12., 1. o.

         (7)  HL L 286., 2012.10.17., 206. o.

         (8)  Elfogadott szövegek, P7_TA(2013)0134 (lásd e Hivatalos Lap 374. oldalát).